لو حابب ان اعلانك يوصل لمستخدمين انستجرام بس يبقى محتاج إنك تعمل اعلان من داخل موقع انستجرام نفسه من غير ما تربطه بالفيسبوك ودي طريقة مكانتش موجودة قبل كدة ولكنها بقت موجودة وسهلت كتير على الشركات والأشخاص اللي بيعتمدوا في استهدافهم على مستخدمين انستجرام. ولكن انستجرام مش زي الفيسبوك في تحديد الأهداف أو الـ objectives الخاصة بالإعلان. ودة لأن اعلانات انستجرام الممولة بيكون ليها 3 أنواع من الأهداف؛ الأول هو زيارات لموقعك والنوع التاني هو رسائل سواء كانت عن طريق الواتساب أو رسائل على الأكونت، أما النوع التالت فا هو الإنتشار أو زي ما بنسميه في فيسبوك Reach وهنتكلم بالتفصيل أكتر عن كل هدف من دول في السطور الجاية.